
Nr. SC2015 – 30137/ 13.11.2015
REFERAT 

privind aprobarea Proiectului Tehnic pentru punerea în valoare a vestigiilor arheologice descoperite, în cadrul proiectului “Reabilitarea spaţiilor publice din centrul istoric al Municipiului Timişoara” – Reabilitare, conservare, restaurare si amenajări adiacente informaţional-culturale cod SMIS 31507

Proiectul „Reabilitarea Spaţiilor publice din centrul Istoric al Municipiului Timişoara” se derulează în baza contractului de finanţare nerambursabilă nr.2748/29.12.2011 finanţat prin Regio-Programul Operaţional Regional 2007-2013, Axa prioritară 1 – Sprijinirea dezvoltării durabile a oraşelor – poli urbani de creştere, Domeniul major de intervenţie 1.1 – Planuri integrate de dezvoltare urbană, Sub-domeniul: Poli de creştere.

Proiectul este inclus în lista de proiecte din Planul Integrat de Dezvoltare al “Polului de creştere Timişoara” şi se încadrează în Obiectivul 4 „Realizarea unui habitat ecologic, confortabil şi atractiv”, Politica 4.1 „Dezvoltarea unei zone urbane unitare, coerente şi moderne pe întreg teritoriul polului de creştere”, Programul 4.1.2 „Creşterea calităţii spatiilor publice centrale ale municipiului Timişoara, nucleul Polului de creştere”.

Proiectul vizează reabilitarea a 10 străzi şi 4 pieţe amplasate în situl urban „Cartier Cetatea Timişoara”, monument protejat înscris în lista monumentelor istorice, la poziţia 60 având cod TM-II-s-A-06095.

Centrul istoric al oraşului - Cartierul Cetate constituie cea mai reprezentativă zonă a oraşului, definitorie  atât pentru oraş, cât şi pentru regiune, cu încărcătură istorică.  
Zona de intervenţie a proiectului aflată în Cartierul Istoric Cetate cuprinde 4 pieţe publice: Piaţa Unirii, Piaţa Libertăţii, Piaţa Sf. Gheorghe, Piaţa Ţarcului şi 10 străzi: Str. Sergent C-tin Muşat, Str. Vasile Alecsandri – pe tronsonul dintre Piaţa Unirii şi Piaţa Libertăţii, Str. Lucian Blaga – tronsonul dintre Piaţa Libertăţii şi Piaţa Huniade, Str. Florimund Mercy – integral, Str. Francesco Grisselini – integral, Str. Radu Negru – integral, Str. Fără Nume – integral, Str. General Praporgescu  - integral, Str. Enrico Carusso – integral, Str. Eugeniu de Savoya – integral.

Avem nevoie de un oraş curat şi verde pentru un mediu de viaţă sănătos, de o dezvoltare urbană unitară, coerentă, cu servicii moderne pentru un mediu de viaţă confortabil şi de spaţii publice cu posibilităţi de agrement şi recreere competitive pentru un mediu de viaţă vibrant.

Pentru asigurarea dezvoltării economice durabile, dinamice şi competitive este necesară, în primul rând, realizarea unei infrastructuri publice adecvate cu accent pe protejarea condiţiilor de mediu. În acest context se înscrie şi prezentul proiect care vizează reabilitarea unui segment important din patrimoniul arhitectural al Municipiului Timişoara, centrul urban al Polului de Creştere.
Prin contractul  nr. 176/22.06.2015 asocierea SC CORINT SRL (lider)- SC GENERAL GAME SRL  avea obligaţia elaborării Proiectului Tehnic şi derulării lucrărilor de construcţii –montaj. Proiectul tehnic a fost depus la beneficiar, Primăria Municipiului Timişoara, şi recepţionat prin proces verbal de predare primire la data de 12.10.2015, fiind ulterior transmis spre avizare la OI POR – ADR Vest, respectiv la AM POR – Ministerul Dezvoltării Regionale şi Administraţiei Publice şi avizat  prin adresa AM POR nr. 96882 la data de 05.11.2015.
Valoarea totală a Proiectului Tehnic este de 179.785 lei, la care se adaugă TVA. 
Având în vedere cele menţionate mai sus, 
Propunem spre aprobare următoarele:

· Se aprobă Proiectul Tehnic nr. 2/M 2015 al Investiţiei privind punerea în valoare a vestigiilor arheologice descoperite, in cadrul proiectului “Reabilitarea spaţiilor publice din centrul istoric al Municipiului Timişoara” – Reabilitare, conservare, restaurare si amenajări adiacente informaţional-culturale cod SMIS 31507, finanţat prin fonduri nerambursabile prin Programul Operaţional Regional 2007-2013, Axa prioritară 1. – “Sprijinirea dezvoltării durabile a oraşelor Poli urbani de Creştere”, Domeniul major de intervenţie 1.1 – Planuri integrate de dezvoltare urbană, Subdomeniul Poli de creştere, conform Anexei care face parte integrantă din prezenta Hotărâre. Proiectul a fost întocmit de SC Corint SRL şi este în valoare de 179.785 lei (la care se adaugă TVA).

